title: 2006/910/EY: Neuvoston päätös, tehty 4 päivänä joulukuuta 2006 , Euroopan yhteisön ja Amerikan yhdysvaltojen välisen korkea-asteen koulutuksen ja ammatillisen koulutuksen yhteistyöohjelman uusimista koskevan sopimuksen tekemisestä

text:
               9.12.2006

               FI

               Euroopan unionin virallinen lehti

               L 346/33

         NEUVOSTON PÄÄTÖS,
   tehty 4 päivänä joulukuuta 2006,
   Euroopan yhteisön ja Amerikan yhdysvaltojen välisen korkea-asteen koulutuksen ja ammatillisen koulutuksen yhteistyöohjelman uusimista koskevan sopimuksen tekemisestä
   (2006/910/EY)
   EUROOPAN UNIONIN NEUVOSTO, joka
   ottaa huomioon Euroopan yhteisön perustamissopimuksen ja erityisesti sen 149 ja 150 artiklan yhdessä 300 artiklan 2 kohdan ensimmäisen alakohdan ensimmäisen virkkeen ja 300 artiklan 3 kohdan ensimmäisen alakohdan kanssa,
   ottaa huomioon komission ehdotuksen,
   ottaa huomioon Euroopan parlamentin lausunnon,
   sekä katsoo seuraavaa:

               (1)

               Neuvosto valtuutti komission 24 päivänä lokakuuta 2005 tekemällään päätöksellä neuvottelemaan Amerikan yhdysvaltojen kanssa sopimuksen korkea-asteen koulutuksen ja ammatillisen koulutuksen yhteistyöohjelman uusimisesta.

               (2)

               Komissio on neuvotellut yhteisön puolesta Amerikan yhdysvaltojen kanssa sopimuksen niiden neuvotteluohjeiden mukaisesti, jotka sisältyvät kyseisen päätöksen liitteeseen.

               (3)

               Euroopan yhteisö ja Amerikan yhdysvallat odottavat saavansa molemminpuolista hyötyä tällaisesta yhteistyöstä, jonka on yhteisön osalta täydennettävä jäsenvaltioiden ja Amerikan yhdysvaltojen välisiä kahdenvälisiä ohjelmia ja tarjottava eurooppalaista lisäarvoa.

               (4)

               Sopimus allekirjoitettiin yhteisön puolesta 21 päivänä kesäkuuta 2006 sillä varauksella, että se tehdään myöhemmin.

               (5)

               Sopimus olisi hyväksyttävä,

         ON PÄÄTTÄNYT SEURAAVAA:
   1 artikla
   1.   Hyväksytään yhteisön puolesta Euroopan yhteisön ja Amerikan yhdysvaltojen välinen korkea-asteen koulutuksen ja ammatillisen koulutuksen yhteistyöohjelman uusimista koskeva sopimus.
   2.   Sopimuksen teksti on liitettynä tähän päätökseen.
   2 artikla
   Sopimuksen 6 artiklassa tarkoitetussa sekakomiteassa Euroopan yhteisön valtuuskunnan muodostaa komission edustaja, jota avustaa yksi edustaja kustakin jäsenvaltiosta.
   3 artikla
   Neuvoston puheenjohtaja valtuutetaan nimeämään henkilö, jolla on valtuudet antaa sopimuksen 12 artiklan 1 kohdassa edellytetty ilmoitus.

      Tehty Brysselissä 4 päivänä joulukuuta 2006.

            Neuvoston puolesta

            Puheenjohtaja

         L. LUHTANEN

    ---documentbreak---

               9.12.2006

               FI

               Euroopan unionin virallinen lehti

               L 346/34

         Euroopan yhteisön ja Amerikan yhdysvaltojen välinen
   SOPIMUS
   korkea-asteen koulutuksen ja ammatillisen koulutuksen yhteistyöohjelman uusimisesta
   EUROOPAN YHTEISÖ,
   ja
   AMERIKAN YHDYSVALLAT,
   (jäljempänä yhteisesti ’sopimuspuolet’),
   TOTEAVAT, että Euroopan yhteisön ja sen jäsenvaltioiden (jäljempänä ’Euroopan yhteisö’) ja Amerikan yhdysvaltojen hallituksen (jäljempänä ’Yhdysvallat’) marraskuussa 1990 hyväksymässä transatlanttisessa julistuksessa viitataan erityisesti keskinäisen yhteistyön vahvistamiseen niiden kansalaisten tämänhetkiseen ja tulevaan hyvinvointiin suoraan vaikuttavilla eri aloilla, esimerkiksi koulutukseen ja kulttuuriin liittyvissä vaihto-ohjelmissa ja yhteishankkeissa, mukaan luettuna akateemiset ja nuorison vaihto-ohjelmat,
   TOTEAVAT, että Euroopan unionin ja Yhdysvaltojen huippukokouksessa Madridissa joulukuussa 1995 hyväksytyn uuden transatlanttisen toimintaohjelman luvussa IV – Siltojen rakentaminen yli Atlantin – viitataan Euroopan yhteisön ja Yhdysvaltojen väliseen korkea-asteen koulutuksen ja ammatillisen koulutuksen yhteistyöohjelman perustamista koskevaan sopimukseen mahdollisuuteena käynnistää laaja-alainen innovatiivinen yhteistyö, joka hyödyttää suoraan opiskelijoita ja opettajia; lisäksi toimintaohjelmassa viitataan uuden teknologian käyttöönottoon opetuksessa, mikä liittää Yhdysvaltojen ja Euroopan unionin oppilaitokset toisiinsa ja kannustaa toistensa kielten, historian ja kulttuurin opiskeluun,
   TOTEAVAT, että vuonna 1997 järjestetyssä transatlanttisessa konferenssissa ”Bridging the Atlantic: People to People Links” (Silta Atlantin yli: ihmistenväliset yhteydet) korostettiin Euroopan yhteisön ja Yhdysvaltojen välisen yhteistyön mahdollisuuksia epävirallisen koulutuksen alalla,
   TOTEAVAT, että kesäkuussa 2005 EU:n ja Yhdysvaltojen huippukokouksessa sovittiin aloitteesta, jolla vahvistetaan transatlanttista talouden integraatiota ja kasvua; aloitteessa mainittiin koulutusalan yhteistyö yhtenä keinoista, joilla ”lisätään synergiaa molemmin puolin Atlanttia osaamistalouksia kehitettäessä” ja sitouduttiin ”uudistamaan ja lujittamaan nykyistä korkea-asteen koulutusta ja ammatillista koulutusta koskevaa EU:n ja Yhdysvaltojen sopimusta, johon sisältyy Fulbright/EU-ohjelma, ja vauhdittamaan koulutusalan yhteistyötä ja transatlanttista henkilövaihtoa”,
   KATSOVAT, että Euroopan yhteisön ja Yhdysvaltojen välillä vuonna 1995 tehdyn, korkea-asteen koulutuksen ja ammatillisen koulutuksen yhteistyöohjelman perustamista koskevan sopimuksen sekä Euroopan yhteisön ja Yhdysvaltojen välillä vuonna 2000 tehdyn, korkea-asteen koulutuksen ja ammatillisen koulutuksen yhteistyöohjelman uusimista koskevan sopimuksen hyväksyminen ja täytäntöönpano vastaavat transatlanttisen julistuksen sitoumuksia ja ovat esimerkkejä erittäin onnistuneesta ja kustannuksiinsa nähden kannattavasta yhteistyöstä,
   TUNNUSTAVAT opetuksen ja koulutuksen olevan olennaisen tärkeitä globaaliin ja osaamispohjaiseen talouteen osallistumisessa tarvittavien henkilöresurssien kehittämiselle,
   TUNNUSTAVAT, että korkea-asteen koulutusta ja ammatillista koulutusta koskevalla yhteistyöllä olisi täydennettävä muita asiaan liittyviä yhteistyöaloitteita Euroopan yhteisön ja Yhdysvaltojen välillä,
   PITÄVÄT TÄRKEÄNÄ täydentävyyden varmistamista niihin muihin asiaan liittyviin aloitteisiin nähden, joita kansainväliset järjestöt kuten OECD, UNESCO ja Euroopan neuvosto toteuttavat korkea-asteen koulutuksen ja ammatillisen koulutuksen alalla,
   TUNNUSTAVAT, että korkea-asteen koulutusta ja ammatillista koulutusta koskeva yhteistyö on kummankin osapuolen edun mukaista,
   TOIVOVAT SAAVANSA keskinäistä hyötyä korkea-asteen koulutusta ja ammatillista koulutusta koskevista yhteistyötoimista,
   TUNNUSTAVAT, että on tarpeen laajentaa mahdollisuuksia osallistua tällä sopimuksella tuettaviin toimiin ja erityisesti ammatillisen koulutuksen alalla toteutettaviin toimiin,
   HALUAVAT luoda virallisen perustan korkea-asteen koulutusta ja ammatillista koulutusta koskevan yhteistyön jatkamiselle,
   OVAT SOPINEET SEURAAVAA:
   1 artikla
   Tarkoitus
   Tällä sopimuksella uusitaan vuoden 2000 korkea-asteen koulutuksen ja ammatillisen koulutuksen yhteistyöohjelma (jäljempänä ’ohjelma’), joka alunperin perustettiin Euroopan yhteisön ja Yhdysvaltojen välillä vuonna 1995 tehdyllä sopimuksella korkea-asteen koulutuksen ja ammatillisen koulutuksen yhteistyöohjelman perustamisesta.
   2 artikla
   Määritelmät
   Tässä päätöksessä tarkoitetaan:

               1)

               ’korkea-asteen oppilaitoksella’ oppilaitosta, jossa voi sovellettavien lakien tai käytäntöjen mukaisesti suorittaa korkea-asteen tutkinnon, riippumatta siitä, mitä nimitystä oppilaitoksesta käytetään;

               2)

               ’ammatillisella oppilaitoksella’ julkista, puolijulkista tai yksityistä oppilaitosta, joka sovellettavien lakien ja käytäntöjen mukaisesti suunnittelee tai toteuttaa ammatillista koulutusta tai ammatillista jatko-, täydennys-tai uudelleenkoulutusta, riippumatta siitä, mitä nimitystä oppilaitoksesta käytetään;

               3)

               ’opiskelijoilla’ kaikkia niitä henkilöitä, jotka osallistuvat tässä artiklassa tarkoitettujen korkea-asteen tai ammatillisten oppilaitosten järjestämiin opinto-tai harjoittelujaksoihin tai-ohjelmiin.

         3 artikla
   Tavoitteet
   1.   Ohjelman yleisinä tavoitteina on:

               a)

               edistää keskinäistä yhteisymmärrystä Euroopan yhteisön ja Yhdysvaltojen kansojen välillä sekä niiden kielten, kulttuurin ja oppilaitosten laajempaa tuntemusta; ja

               b)

               parantaa henkilöresurssien kehittämisen laatua sekä Euroopan yhteisössä että Yhdysvalloissa, mukaan luettuna globaalin osaamiseen perustuvan talouden haasteiden edellyttämien taitojen hankkiminen.

         2.   Ohjelman erityisinä tavoitteina on:

               a)

               tehostaa Euroopan yhteisön ja Yhdysvaltojen välistä yhteistyötä korkea-asteen koulutuksen ja ammatillisen koulutuksen alalla;

               b)

               edesauttaa korkea-asteen ja ammatillisten oppilaitosten kehittämistä;

               c)

               myötävaikuttaa yksittäisten osallistujien henkilökohtaiseen kehitykseen heidän itsensä hyväksi ja keinona saavuttaa ohjelman yleistavoitteet; ja

               d)

               edistää EU:n ja Yhdysvaltojen kansalaisten välisiä transatlanttisia vaihtoja.

         3.   Ohjelman toiminnallisina tavoitteina on:

               a)

               tukea korkea-asteen ja ammatillisten oppilaitosten yhteistyötä yhteisten opinto-ohjelmien ja liikkuvuuden edistämiseksi;

               b)

               parantaa transatlanttisten opiskelijavaihtojen laatua edistämällä avoimuutta, tutkintotodistusten sekä opinto-ja harjoittelujaksojen vastavuoroista tunnustamista ja tarvittaessa opintosuoritusten siirtoa;

               c)

               tukea korkea-asteen koulutuksen ja ammatillisen koulutuksen parissa toimivien julkisten ja yksityisten organisaatioiden yhteistyötä toiminnan linjaukseen liittyvän keskustelun ja kokemustenvaihdon virittämiseksi; ja

               d)

               tukea ammattihenkilöstön transatlanttista liikkuvuutta Euroopan yhteisön ja Yhdysvaltojen suhteisiin liittyvien seikkojen keskinäisen ymmärtämisen parantamiseksi.

         4 artikla
   Periaatteet
   Tämän sopimuksen mukaisessa yhteistyössä on noudatettava seuraavia periaatteita:

               1)

               Euroopan yhteisön jäsenvaltioiden ja Yhdysvaltojen toimivaltaa sekä korkea-asteen koulutusta ja ammatillista koulutusta järjestävien oppilaitosten itsemääräämisoikeutta on kunnioitettava täysimääräisesti.

               2)

               Tämän sopimuksen nojalla toteutettavista toimista on oltava molemminpuolista etua.

               3)

               Euroopan yhteisön jäsenvaltiot ja Yhdysvallat osallistuvat yhteistyöhön laajasti.

               4)

               Euroopan yhteisön ja Yhdysvaltojen koko kulttuurinen, yhteiskunnallinen ja taloudellinen moninaisuus on tunnustettava rajoituksitta.

         5 artikla
   Ohjelman toimet
   Ohjelma toteutetaan sopimukseen olennaisena osana kuuluvassa liitteessä kuvattujen toimien avulla.
   6 artikla
   Sekakomitea
   1.   Perustetaan sekakomitea. Siinä on oltava sama määrä kummankin osapuolen edustajia.
   2.   Sekakomitean tehtäviin kuuluu:

               a)

               tarkastella tässä sopimuksessa tarkoitettuja yhteistyötoimia; ja

               b)

               antaa osapuolille puolivuosittain kertomus tämän sopimuksen mukaisten yhteistyötoimien tasosta, tilasta ja tehokkuudesta.

         3.   Sekakomitea kokoontuu joka toinen vuosi tai osapuolten sopimuksen mukaan, ja kokoukset pidetään vuorotellen Euroopan yhteisössä ja Yhdysvalloissa.
   4.   Sekakomitean päätökset on tehtävä yksimielisesti. Jokaisessa kokouksessa pidetään pöytäkirjaa, johon kirjataan päätökset ja tärkeimmät käsitellyt asiat. Tämän pöytäkirjan hyväksyvät kummankin osapuolen piiristä kokousta yhdessä johtamaan valitut henkilöt, ja se asetetaan yhdessä puolivuosittain annettavan kertomuksen kanssa osapuolten asianomaisten ministeriöiden virkamiesten saataville.
   7 artikla
   Seuranta ja arviointi
   Ohjelmaa seurataan ja arvioidaan tarpeen mukaan yhteistyöpohjalta. Tämä mahdollistaa toimien mukauttamisen ohjelman toimintakauden aikana ilmenevien tarpeiden tai mahdollisuuksien mukaan.
   8 artikla
   Rahoitus
   1.   Tämän sopimuksen mukaisia toimia toteutetaan varojen saatavuuden sekä Euroopan yhteisön ja Yhdysvaltojen soveltuvien lakien, asetusten, politiikkojen ja ohjelmien mukaan. Rahoitus hankitaan siinä määrin kuin mahdollista yhtäläisesti kummaltakin osapuolelta. Osapuolet pyrkivät tarjoamaan ohjelmassa toimia, jotka ovat eduiltaan ja laajuudeltaan verrannollisia.
   2.   Sekakomitean aiheuttamista tai siihen liittyvistä kustannuksista vastaa se osapuoli, jolle jäsenet ovat vastuussa. Sekakomitean kokouksiin suoraan liittyvistä kustannuksista, lukuun ottamatta matka-ja oleskelukustannuksia, vastaa isäntäosapuoli.
   9 artikla
   Henkilöstön pääsy maahan
   Kumpikin osapuoli tekee parhaansa helpottaakseen toisen osapuolen tämän sopimuksen mukaisiin yhteistyötoimiin osallistuvien henkilökunnan jäsenten ja opiskelijoiden sekä yhteistyötoimiin liittyvien aineistojen ja laitteiden saapumista ja lähtöä sen alueelta.
   10 artikla
   Muut sopimukset
   Tämä sopimus ei korvaa niitä sopimuksia tai toimia, joita jokin Euroopan yhteisön jäsenvaltio ja Yhdysvallat toteuttavat näillä aloilla, eikä muutoin vaikuta niihin.
   11 artikla
   Sopimuksen alueellinen soveltaminen
   Tätä sopimusta sovelletaan alueilla, joihin Euroopan yhteisön perustamissopimusta sovelletaan mainitun sopimuksen edellytysten mukaisesti, ja Yhdysvaltojen alueella.
   12 artikla
   Voimaantulo ja päättyminen
   1.   Tämä sopimus tulee voimaan sitä päivää seuraavan kuukauden ensimmäisenä päivänä, jona osapuolet ovat ilmoittaneet toisilleen kirjallisesti, että niiden oikeudelliset vaatimukset tämän sopimuksen voimaantulemiseksi on täytetty; näistä ajankohdista valitaan myöhempi. Tämä sopimus korvaa kokonaisuudessaan Euroopan yhteisön ja Yhdysvaltojen välillä vuonna 2000 tehdyn sopimuksen korkea-asteen koulutuksen ja ammatillisen koulutuksen yhteistyöohjelman uusimisesta.
   2.   Tämä sopimus on voimassa kahdeksan vuotta, ja sen voimassaoloa voidaan pidentää tai muuttaa yhteisellä kirjallisella sopimuksella.
   Muutokset tai pidennykset tulevat voimaan sitä päivää seuraavan kuukauden ensimmäisenä päivänä, jona osapuolet ovat ilmoittaneet toisilleen kirjallisesti, että niiden vaatimukset tällaista muuttamista tai pidentämistä koskevan sopimuksen voimaantulon osalta on täytetty.
   3.   Kumpi tahansa osapuoli voi irtisanoa tämän sopimuksen ilmoittamalla siitä kirjallisesti 12 kuukautta aiemmin. Tämän sopimuksen päättyminen tai irtisanominen ei vaikuta sen mukaisesti jo tehtyjen järjestelyjen pätevyyteen tai kestoon.
   13 artikla
   Tehty Wienissä kahdentenakymmenentenäensimmäisenä päivänä kesäkuuta 2006 kahtena kappaleena englannin, espanjan, hollannin, italian, kreikan, latvian, liettuan, maltan, portugalin, puolan, ranskan, ruotsin, saksan, slovakin, sloveenin, suomen, tanskan, tšekin, unkarin ja viron kielellä jokaisen tekstin ollessa yhtä todistusvoimainen. Jos eroavuuksia ilmenee, englanninkielinen teksti on ensisijainen.

      TÄMÄN VAKUUDEKSI jäljempänä mainitut täysivaltaiset edustajat ovat allekirjoittaneet tämän sopimuksen.

         Por la Comunidad Europea
         Za Evropské společenství
         For Det Europæiske Fællesskab
         Für die Europäische Gemeinschaft
         Euroopa Ühenduse nimel
         Για την Ευρωπαϊκή Κοινότητα
         For the European Community
         Pour la Communauté européenne
         Per la Comunità europea
         Eiropas Kopienas vārdā
         Europos bendrijos vardu
         Az Európai Közösség részéről
         Għall-Komunitá Ewropea
         Voor de Europese Gemeenschap
         W imieniu Wspólnoty Europejskiej
         Pela Comunidade Europeia
         Za Európske spoločenstvo
         Za Evropsko skupnost
         Euroopan yhteisön puolesta
         För Europeiska gemenskapen

         Por los Estados Unidos de América
         Za Spojené státy americké
         For Amerikas Forenede Stater
         Für die Vereinigten Staaten von Amerika
         Ameerika Ühendriikide nimel
         Για τις Ηνωμένες Πολιτείες της Αμερικής
         For the United States of America
         Pour les États-Unis d'Amérique
         Per gli Stati Uniti d'America
         Amerikas Savienoto Valstu vārdā
         Jungtinių Amerikos Valstijų vardu
         az Amerikai Egyesült Államok részéről
         Għall-Istati Uniti ta'l-Amerika
         Voor de Verenigde Staten van Amerika
         W imieniu Stanów Zjednoczonych Ameryki
         Pelos Estados Unidos da América
         Za Spojené štáty americké
         Za Združene države Amerike
         Amerikan yhdysvaltojen puolesta
         På Amerikas förenta staters vägnar

   LIITE
   TOIMET
   Toiminta-ala 1 – EY:n ja Yhdysvaltojen väliset yhteenliittymähankkeet

               1.

               Osapuolet tukevat korkea-asteen ja ammatillisia oppilaitoksia, jotka muodostavat EY:n ja Yhdysvaltojen välisiä yhteenliittymiä korkea-asteen koulutusta ja ammatillista koulutusta koskevien yhteishankkeiden toteuttamiseksi.

               2.

               Kunkin yhteenliittymän perustana on oltava EY:n ja Yhdysvaltojen korkea-asteen ja ammatillisten oppilaitosten monenvälinen kumppanuus.

               3.

               Yhteenliittymähankkeisiin olisi pääsääntöisesti sisällyttävä transatlanttista opiskelijavaihtoa yhteisten opinto-ohjelmien puitteissa siten, että vaihto on tasavertaista kumpaankin suuntaan, ja riittävää kieli- ja kulttuurivalmennusta.

               4.

               Osapuolten asianmukaiset viranomaiset päättävät yhteisesti siitä, mitkä ovat tukikelpoisia aihealueita EY:n ja Yhdysvaltojen välisten yhteenliittymien puitteissa, ja ottavat tässä yhteydessä huomioon EY:n ja Yhdysvaltojen yhteistyön ensisijaiset alat.

         Toiminta-ala 2 – Valioluokan liikkuvuushankkeet (jatkohankkeet)
   Osapuolet voivat myöntää rahoitustukea opiskelijavaihtoihin sellaisten korkea-asteen ja ammatillisten oppilaitosten yhteenliittymien puitteissa, jotka ovat osoittautuneet erityisen laadukkaiksi osapuolten rahoittamien yhteishankkeiden toteuttamisessa.
   Toiminta-ala 3 – Politiikan tarpeita palvelevat toimenpiteet
   Osapuolet voivat myöntää rahoitustukea monenvälisiin hankkeisiin, joissa on mukana korkea-asteen koulutuksen ja ammatillisen koulutuksen alalla toimivia organisaatioita ja joilla pyritään lujittamaan Euroopan yhteisön ja Yhdysvaltojen välistä yhteistyötä korkea-asteen koulutuksen ja ammatillisen koulutuksen kehittämiseksi. Politiikan tarpeita palveleviin toimenpiteisiin voi kuulua tutkimuksia, konferensseja, seminaareja, työryhmätyöskentelyä ja vertailuanalyysejä, ja niissä käsitellään laaja-alaisia korkea-asteen koulutukseen ja ammatilliseen koulutukseen liittyviä kysymyksiä, myös tutkintotodistusten tunnustamista.
   Toiminta-ala 4 – Schuman-Fulbrigh-apurahat
   Osapuolet aikovat myöntää apurahoja pitkälle koulutetuille ammattilaisille (myös koulutuksessa oleville ammattilaisille, jotka tekevät esimerkiksi jatko-opintoja yliopistoissa ja ammatillisissa oppilaitoksissa) ja haluavat opiskella tai kouluttautua aloilla, joilla on erityistä merkitystä EU:n ja Yhdysvaltojen välisille suhteille; osapuolet täsmentävät yhdessä tällaiset alat. Schuman-Fulbright-apurahojen edistämiseksi ja edunsaajien tukemiseksi osapuolet voivat antaa rahoitustukea organisaatiolle, jonka ne nimeävät yhteisesti.
   Toiminta-ala 5 – Entisten opiskelijoiden yhdistys
   Osapuolet voivat antaa rahoitustukea entisten opiskelijoiden yhdistyksille, joissa on mukana opiskelijoita, jotka ovat osallistuneet Euroopan yhteisön ja Yhdysvaltojen välisestä korkea-asteen koulutuksen ja ammatillisen koulutuksen yhteistyöohjelmasta tuettuihin vaihtoihin. Tällaisten yhdistysten toiminnasta voivat vastata osapuolten yhteisesti nimeämät organisaatiot.
   OHJELMAN HALLINTO
   Näiden toimien hallinnosta vastaavat kummankin osapuolen toimivaltaiset virkamiehet. Hallintotehtäviin saattaa kuulua

               1.

               ehdotusten tekemistä koskevista säännöistä ja menetelmistä päättäminen, mukaan luettuna hakijoille tarkoitettujen yhteisten ohjeiden laatiminen;

               2.

               aikataulun laatiminen ehdotuspyyntöjen julkaisemista, ehdotusten jättämistä ja niiden valintaa varten;

               3.

               tietojen antaminen ohjelmasta ja sen toteuttamisesta;

               4.

               akateemisten neuvonantajien ja asiantuntijoiden nimittäminen;

               5.

               rahoitettavien hankkeiden suositteleminen kummankin osapuolen asianomaisille viranomaisille;

               6.

               rahoituksen hallinnointi; ja

               7.

               yhteistyölähestymistavan edistäminen ohjelman seurannan ja arvioinnin yhteydessä.

         Euroopan yhteisö tukee pääsääntöisesti Euroopan yhteisöstä olevia hankekumppaneita ja Yhdysvallat Yhdysvalloista olevia hankekumppaneita. Myöntäessään tukea osapuolet voivat käyttää kiinteämääräisiä avustuksia, yksikkökustannustaulukoita ja/tai apurahoja.
   TEKNISET TUKITOIMET
   Varoja voidaan käyttää sellaisten palvelujen hankkimiseen, jotka ovat ohjelman täytäntöönpanon kannalta välttämättömiä. Osapuolet voivat erityisesti käyttää asiantuntijoita sekä järjestää seminaareja, konferensseja ja muita kokouksia, joilla voidaan helpottaa ohjelman täytäntöönpanoa. Lisäksi ne voivat toteuttaa arviointi-, tiedotus-, julkaisu- ja levitystoimia.


title: 2010/469/EU: Euroopan keskuspankin päätös, annettu 19 päivänä elokuuta 2010 , tilastointiin liittyvien tiedonantovaatimusten noudattamatta jättämisestä (EKP/2010/10)

text:
               28.8.2010

               FI

               Euroopan unionin virallinen lehti

               L 226/48

         EUROOPAN KESKUSPANKIN PÄÄTÖS,
   annettu 19 päivänä elokuuta 2010,
   tilastointiin liittyvien tiedonantovaatimusten noudattamatta jättämisestä
   (EKP/2010/10)
   (2010/469/EU)
   EUROOPAN KESKUSPANKIN NEUVOSTO, joka
   ottaa huomioon Euroopan keskuspankkijärjestelmän ja Euroopan keskuspankin perussäännön ja erityisesti sen 5.1 ja 34.1 artiklan,
   ottaa huomioon Euroopan keskuspankin valtuuksista kerätä tilastotietoja 23 päivänä marraskuuta 1998 annetun neuvoston asetuksen (EY) N:o 2533/98 (1) ja erityisesti sen 7 artiklan,
   ottaa huomioon Euroopan keskuspankin valtuuksista määrätä seuraamuksia 23 päivänä marraskuuta 1998 annetun neuvoston asetuksen (EY) N:o 2532/98 (2) ja erityisesti sen 6 artiklan 2 kohdan,
   ottaa huomioon Euroopan keskuspankin valtuuksista määrätä seuraamuksia 23 päivänä syyskuuta 1999 annetun Euroopan keskuspankin asetuksen (EY) N:o 2157/1999 (EKP/1999/4) (3),
   sekä katsoo seuraavaa:

               (1)

               Rahalaitossektorin taseesta (uudelleen laadittu toisinto) 19 päivänä joulukuuta 2008 annetussa Euroopan keskuspankin asetuksessa (EY) N:o 25/2009 (EKP/2008/32) (4) ja korkotilastoista, jotka koskevat rahalaitosten soveltamia kotitalouksien ja yritysten talletus- ja lainakorkoja, 20 päivänä joulukuuta 2001 annetussa Euroopan keskuspankin asetuksessa (EY) N:o 63/2002 (EKP/2001/18) (5) säädetään Euroopan keskuspankin (EKP) tilastointiin liittyvistä tiedonantovaatimuksista, joita tiedonantajien on noudatettava.

               (2)

               Asetuksen (EY) N:o 2533/98 7 artiklan 1 kohdassa säädetään, että EKP:llä on oikeus määrätä seuraamuksia tiedonantajille, jotka jättävät noudattamatta EKP:n asetuksissa tai päätöksissä asetettuja tilastointiin liittyviä tiedonantovaatimuksia.

               (3)

               Tiedonantovelvollisten yhdenvertaisen kohtelun varmistamiseksi EKP:n on otettava käyttöön yhtenäinen lähestymistapa tiedonantovaatimusten noudattamatta jättämisestä johtuvien seuraamusten laskemiseen, vaatimusten noudattamatta jättämistä koskevaan menettelyyn ja sitä edeltäviin vaiheisiin,

         ON HYVÄKSYNYT TÄMÄN PÄÄTÖKSEN:
   1 artikla
   Määritelmät
   Tässä päätöksessä tarkoitetaan:

               1.

               ”tiedonantajalla” samaa kuin tietojen antajalla asetuksen (EY) N:o 2533/98 1 artiklassa;

               2.

               ”rahalaitoksella” samaa kuin asetuksen (EY) N:o 25/2009 (EKP/2008/32) 1 artiklassa;

               3.

               ”määräysten rikkomisella” ja ”seuraamuksella” samaa kuin asetuksen (EY) N:o 2532/98 1 artiklassa;

               4.

               ”vakavalla rikkomuksella” tapauksia, joissa tiedonantajat rikkovat tiedonantovaatimuksia jollakin seuraavista tavoista:

                           a)

                           järjestelmällinen virheellisten tietojen toimittaminen;

                           b)

                           järjestelmällinen tarkistuksia koskevien vähimmäisvaatimusten noudattamatta jättäminen;

                           c)

                           tietojen toimittaminen tarkoituksellisesti virheellisinä, myöhässä tai puutteellisina;

                           d)

                           riittämätön huolellisuus tai puutteellinen yhteistyö asianomaisen kansallisen keskuspankin tai EKP:n kanssa;

               5.

               ”toimivaltaisella kansallisella keskuspankilla” sen jäsenvaltion kansallista keskuspankkia, jonka lainkäyttöalueella määräyksiä rikottiin;

               6.

               ”kansallisen keskuspankin asettamalla määräpäivällä” päivää, jona asianomaisen kansallisen keskuspankin on antamansa määräyksen mukaan vastaanotettava tiedot tiedonantajilta.

         2 artikla
   Soveltamisala
   1.   EKP ja kansalliset keskuspankit valvovat, että tiedonantajat noudattavat tiedonantovelvoitteensa edellyttämiä vähimmäisvaatimuksia, sellaisina kuin ne on asetettu asetuksen (EY) N:o 25/2009 (EKP/2008/32) liitteessä IV ja asetuksen (EY) N:o 63/2002 (EKP/2001/18) liitteessä III. Jos näitä velvoitteita ei ole noudatettu, EKP ja toimivaltainen kansallinen keskuspankki voivat päättää aloittaa arviointivaiheen ja/tai käynnistää määräysten rikkomista koskevan menettelyn, josta säädetään 3 artiklan 1 ja 2 kohdassa. Määräysten rikkomista koskevan menettelyn johdosta EKP voi määrätä asetuksen (EY) N:o 2533/98 7 artiklan mukaisia seuraamuksia.
   2.   Seuraamuksia voidaan määrätä määräysten rikkomista koskevan menettelyn jälkeen siinä tapauksessa, että tietojen toimittamista (oikea-aikaisuuden ja teknisten tiedonantovaatimusten osalta), tarkkuutta (lineaaristen rajoitteiden ja eri raportointifrekvenssein toimitettujen tietojen vastaavuuden osalta) ja käsitteiden yhdenmukaisuutta (määritelmien ja luokittelujen osalta) koskevia vähimmäisvaatimuksia ei ole noudatettu. Seuraamuksia sovelletaan myös silloin, kun on kyse vakavasta rikkomuksesta.
   3 artikla
   Arviointivaihe ja määräysten rikkomista koskeva menettely
   1.   Ennen asetukseen (EY) N:o 2532/98 ja asetukseen (EY) N:o 2157/1999 (EKP/1999/4) perustuvan määräysten rikkomista koskevan menettelyn aloittamista:

               a)

               toimivaltainen kansallinen keskuspankki voi tiedonantovaatimusten noudattamatta jättämisen kirjattuaan antaa kyseessä olevalle tiedonantajalle varoituksen, jossa se ilmoittaa, millä tavalla kyseiset vaatimukset on jätetty noudattamatta, ja suosittaa korjaavia toimenpiteitä, joihin olisi ryhdyttävä sen välttämiseksi, ettei vaatimusten noudattamatta jättäminen toistu;

               b)

               EKP tai toimivaltainen kansallinen keskuspankki voi asetuksen (EY) N:o 2157/1999 (EKP/1999/4) 2 artiklan 2 kohdan nojalla pyytää kyseessä olevalta tiedonantajalta mitä hyvänsä vaatimusten noudattamatta jättämiseen liittyviä tietoja;

               c)

               kyseessä olevalle tiedonantajalle varataan tilaisuus antaa selvityksiä, jos se katsoo, että vaatimusten noudattamatta jättäminen johtui seikoista, joihin se ei voinut vaikuttaa.

         2.   Joko EKP tai toimivaltainen kansallinen keskuspankki voi aloittaa asetuksen (EY) N:o 2532/98 3 artiklassa ja asetuksen (EY) N:o 2157/1999 (EKP/1999/4) 5 artiklassa tarkoitetun määräysten rikkomista koskevan menettelyn. Myös seuraavia sääntöjä sovelletaan:

               a)

               jos kyseessä on vakava rikkomus, määräysten rikkomista koskeva menettely aloitetaan ilman arviointivaihetta;

               b)

               sanotun vaikuttamatta a kohdan soveltamiseen, määräysten rikkomista koskeva menettely aloitetaan sen jälkeen, kun toimivaltainen kansallinen keskuspankki on kirjannut toistuvan velvoitteiden noudattamatta jättämisen, paitsi jos

                           i)

                           EKP tai toimivaltainen kansallinen keskuspankki katsoo, ettei määräysten rikkomista koskevaa menettelyä ole syytä aloittaa, koska yksi tai useampi velvoitteiden noudattamatta jättämistä koskevista tapauksista on tiedonantajan vaikutusvallan ulkopuolella, tai

                           ii)

                           mahdollinen sakko jäisi alle seuraamusten määräämisen vähimmäisrajan.

         3.   Jos EKP tai toimivaltainen kansallinen keskuspankki aloittaa määräysten rikkomista koskevan menettelyn, menettelyssä noudatetaan asetuksen (EY) N:o 2532/98 3 artiklaa ja sen säännöksiä EKP:n päätöksen kirjallisesta tiedoksiannosta ja perustelemisesta.
   4 artikla
   Seuraamusten soveltaminen
   1.   Seuraamukset lasketaan kaksivaiheista menettelyä noudattaen. Ensin lasketaan perusmäärä, joka heijastaa määrällisiä näkökohtia. Asetuksen (EY) N:o 2532/98 2 artiklan 3 kohdassa tarkoitetut tapaukseen liittyvät seikat otetaan huomioon ja ne voivat vaikuttaa seuraamuksen todelliseen määrään.
   2.   Jos kyseessä on oikea-aikaisuuteen liittyvä määräysten rikkominen, rikkomisen vakavuus riippuu niiden työpäivien lukumäärästä, joilla kansallisen keskuspankin asettama määräpäivä on ylitetty.
   3.   Jos kyseessä on epätarkkuuteen tai käsitteelliseen yhdenmukaisuuteen liittyvä määräysten rikkominen, rikkomisen vakavuus riippuu virheen suuruudesta. EKP ei ota huomioon pyöristysvirheitä eikä vähäisiä virheitä. Käsitteellisen yhdenmukaisuuden osalta tavanomaisia korjauksia eli muita kuin järjestelmällisiä korjauksia ilmoitettuun sarjaan tietyn alkuperäistä ilmoittamista seuraavan jakson (kuukauden tai vuosineljänneksen) kuluessa ei pidetä käsitteellisen yhdenmukaisuuden noudattamatta jättämistä koskevina tapauksina.
   4.   Asetuksen (EY) N:o 2533/98 7 artiklan 4 kohdassa vahvistetaan niiden seuraamusten enimmäismäärä, joita EKP voi määrätä tiedonantajille.
   5.   Jos tilastointiin liittyviä tiedonantovaatimuksia koskevien määräysten rikkominen johtaa myös siihen, että vähimmäisvarantovelvoitetta koskevaa määräystä rikotaan, tilastointiin liittyvää tiedonantovelvoitetta koskevan määräyksen rikkomisesta ei määrätä seuraamuksia.
   5 artikla
   Loppumääräys
   Tämä päätös tulee voimaan 1 päivänä syyskuuta 2010. Sitä sovelletaan joulukuun 2010 viitejaksosta lukien kuukausittaisen ja vuosittaisen tiedonantovelvoitteen osalta ja vuoden 2010 neljännestä vuosineljänneksestä lukien neljännesvuosittaisen tiedonantovelvoitteen osalta.

      Tehty Frankfurt am Mainissa 19 päivänä elokuuta 2010.

            EKP:n puheenjohtaja

         Jean-Claude TRICHET

      (1)  EYVL L 318, 27.11.1998, s. 8.

      (2)  EYVL L 318, 27.11.1998, s. 4.

      (3)  EYVL L 264, 12.10.1999, s. 21.

      (4)  EUVL L 15, 20.1.2009, s. 14.

      (5)  EYVL L 10, 12.1.2002, s. 24.


Avis juridique important

|

32001D0762

2001/762/Euratom: Komission päätös, tehty 28 päivänä syyskuuta 2001, Euroopan atomienergiayhteisön ja Venäjän federaation kahden yhteistyösopimuksen tekemisestä ydinturvallisuuden ja hallitun ydinfuusion aloilla (tiedoksiannettu numerolla K(2001) 2901)

Virallinen lehti nro L 287 , 31/10/2001 s. 0023 - 0023

Komission päätös,tehty 28 päivänä syyskuuta 2001,Euroopan atomienergiayhteisön ja Venäjän federaation kahden yhteistyösopimuksen tekemisestä ydinturvallisuuden ja hallitun ydinfuusion aloilla(tiedoksiannettu numerolla K(2001) 2901)(2001/762/Euratom)EUROOPAN YHTEISÖJEN KOMISSIO, jokaottaa huomioon Euroopan atomienergiayhteisön perustamissopimuksen ja erityisesti sen 101 artiklan toisen kohdan,ottaa huomioon neuvoston hyväksynnän(1),sekä katsoo seuraavaa:Euroopan atomienergiayhteisön ja Venäjän federaation kaksi yhteistyösopimusta ydinturvallisuuden ja hallitun ydinfuusion aloilla olisi tehtävä,ON PÄÄTTÄNYT SEURAAVAA:Ainoa artiklaEuroopan atomienergiayhteisön ja Venäjän federaation väliset kaksi ydinturvallisuuden alaa ja hallitun ydinfuusion alaa koskevaa sopimusta tehdään Euroopan atomienergiayhteisön puolesta.Tehty Brysselissä 28 päivänä syyskuuta 2001.Komission puolestaPascal LamyKomission jäsen(1) Ks. tämän virallisen lehden sivu 21.


title: 2012/551/EU, Euratom: Euroopan parlamentin päätös, 10. toukokuuta 2012 , vastuuvapauden myöntämisestä tutkimuksen toimeenpanoviraston talousarvion toteuttamisesta varainhoitovuonna 2010

text:
               17.10.2012

               FI

               Euroopan unionin virallinen lehti

               L 286/94

         EUROOPAN PARLAMENTIN PÄÄTÖS,
   10. toukokuuta 2012,
   vastuuvapauden myöntämisestä tutkimuksen toimeenpanoviraston talousarvion toteuttamisesta varainhoitovuonna 2010
   (2012/551/EU, Euratom)
   EUROOPAN PARLAMENTTI, joka

               —

               ottaa huomioon Euroopan unionin yleisen talousarvion varainhoitovuodeksi 2010 (1),

               —

               ottaa huomioon Euroopan unionin tilinpäätöksen varainhoitovuodelta 2010 (COM(2011) 473 – C7-0256/2011) (2),

               —

               ottaa huomioon tutkimuksen toimeenpanoviraston tilinpäätöksen varainhoitovuodelta 2010,

               —

               ottaa huomioon komission kertomuksen varainhoitovuotta 2009 koskevien vastuuvapauden myöntämispäätösten seurannasta (COM(2011) 736) sekä kertomuksen liitteinä olevat komission yksiköiden valmisteluasiakirjat (SEC(2011) 1350 ja SEC(2011) 1351),

               —

               ottaa huomioon komission vuosikertomuksen vastuuvapauden myöntävälle viranomaiselle vuonna 2010 toimitetuista sisäisistä tarkastuksista (COM(2011) 643) sekä kertomuksen liitteenä olevan komission yksiköiden valmisteluasiakirjan (SEC(2011) 1189),

               —

               ottaa huomioon tilintarkastustuomioistuimen kertomuksen tutkimuksen toimeenpanoviraston tilinpäätöksestä varainhoitovuodelta 2010 sekä viraston vastauksen (3),

               —

               ottaa huomioon tilintarkastustuomioistuimen Euroopan unionin toiminnasta tehdyn sopimuksen 287 artiklan mukaisesti antaman, varainhoitovuotta 2010 koskevan tarkastuslausuman tilien luotettavuudesta sekä tilien perustana olevien toimien laillisuudesta ja asianmukaisuudesta (4),

               —

               ottaa huomioon neuvoston 21. helmikuuta 2012 antaman suosituksen varainhoitovuoden 2010 talousarvion toteuttamista koskevan vastuuvapauden myöntämisestä toimeenpanovirastoille (06084/2012 – C7-0052/2012) ja toteaa, että Yhdistynyt kuningaskunta, Alankomaat ja Ruotsi ovat ensimmäisen kerran kieltäytyneet suosittelemasta vastuuvapauden myöntämistä,

               —

               ottaa huomioon Euroopan unionin toiminnasta tehdyn sopimuksen 317, 318 ja 319 artiklan ja Euratomin perustamissopimuksen 106 a artiklan,

               —

               ottaa huomioon Euroopan yhteisöjen yleiseen talousarvioon sovellettavasta varainhoitoasetuksesta 25 päivänä kesäkuuta 2002 annetun neuvoston asetuksen (EY, Euratom) N:o 1605/2002 (5) ja erityisesti sen 55, 145, 146 ja 147 artiklan,

               —

               ottaa huomioon tiettyjä yhteisön ohjelmien hallinnointitehtäviä hoitavien toimeenpanovirastojen asemasta 19 päivänä joulukuuta 2002 annetun neuvoston asetuksen (EY) N:o 58/2003 (6) ja erityisesti sen 14 artiklan 3 kohdan,

               —

               ottaa huomioon tiettyjä yhteisön ohjelmien hallinnointitehtäviä hoitavien toimeenpanovirastojen asemasta annetun neuvoston asetuksen (EY) N:o 58/2003 mukaisesta toimeenpanovirastojen varainhoitoa koskevasta malliasetuksesta 21 päivänä syyskuuta 2004 annetun komission asetuksen (EY) N:o 1653/2004 (7) ja erityisesti sen 66 artiklan ensimmäisen ja toisen kohdan,

               —

               ottaa huomioon yhteisön tutkimuksen alan erityisohjelmien ”Ihmiset”, ”Valmiudet” ja ”Yhteistyö” tiettyjä osa-alueita hallinnoivan tutkimuksen toimeenpanoviraston perustamisesta neuvoston asetuksen (EY) N:o 58/2003 mukaisesti 14 päivänä joulukuuta 2007 tehdyn komission päätöksen 2008/46/EY (8),

               —

               ottaa huomioon työjärjestyksen 76 artiklan ja liitteen VI,

               —

               ottaa huomioon talousarvion valvontavaliokunnan mietinnön ja lausunnot valiokunnilta, joita asia koskee (A7-0098/2012),

               A.

               ottaa huomioon, että Euroopan unionista tehdyn sopimuksen 17 artiklan 1 kohdan mukaisesti komissio toteuttaa talousarvion ja hallinnoi ohjelmia ja että Euroopan unionin toiminnasta tehdyn sopimuksen 317 artiklan mukaisesti se toimii näitä tehtäviä hoitaessaan yhteistyössä jäsenvaltioiden kanssa omalla vastuullaan sekä moitteettoman varainhoidon periaatteita noudattaen;

               1.

               myöntää tutkimuksen toimeenpanoviraston johtajalle vastuuvapauden viraston talousarvion toteuttamisesta varainhoitovuonna 2010;

               2.

               esittää huomautuksensa päätöslauselmassa, joka on erottamaton osa päätöksiä vastuuvapauden myöntämisestä Euroopan unionin yleisen talousarvion toteuttamisesta varainhoitovuonna 2010, pääluokka III – Komissio ja toimeenpanovirastot;

               3.

               kehottaa puhemiestä välittämään tämän päätöksen sekä päätöksen vastuuvapauden myöntämisestä Euroopan unionin yleisen talousarvion toteuttamisesta varainhoitovuonna 2010, pääluokka III – Komissio, ja näihin päätöksiin erottamattomasti kuuluvan päätöslauselman tutkimuksen toimeenpanoviraston johtajalle, neuvostolle, komissiolle, Euroopan unionin tuomioistuimelle ja tilintarkastustuomioistuimelle sekä huolehtimaan niiden julkaisemisesta Euroopan unionin virallisessa lehdessä (L-sarja).

            Puhemies

         Martin SCHULZ

            Pääsihteeri

         Klaus WELLE

      (1)  EUVL L 64, 12.3.2010.

      (2)  EUVL C 332, 14.11.2011, s. 1.

      (3)  EUVL C 366, 15.12.2011, s. 87.

      (4)  EUVL C 332, 14.11.2011, s. 134.

      (5)  EYVL L 248, 16.9.2002, s. 1.

      (6)  EYVL L 11, 16.1.2003, s. 1.

      (7)  EUVL L 297, 22.9.2004, s. 6.

      (8)  EUVL L 11, 15.1.2008, s. 9.


title: 2008/574/EY: Neuvoston päätös, tehty 8 päivänä heinäkuuta 2008 , alueiden komitean kahden puolalaisen jäsenen ja yhden puolalaisen varajäsenen nimeämisestä

text:
               11.7.2008

               FI

               Euroopan unionin virallinen lehti

               L 183/37

      NEUVOSTON PÄÄTÖS,
   tehty 8 päivänä heinäkuuta 2008,
   alueiden komitean kahden puolalaisen jäsenen ja yhden puolalaisen varajäsenen nimeämisestä
   (2008/574/EY)
   EUROOPAN UNIONIN NEUVOSTO, joka
   ottaa huomioon Euroopan yhteisön perustamissopimuksen ja erityisesti sen 263 artiklan,
   ottaa huomioon Puolan hallituksen ehdotuksen,
   sekä katsoo seuraavaa:

               (1)

               Neuvosto teki 24 päivänä tammikuuta 2006 päätöksen 2006/116/EY alueiden komitean jäsenten ja varajäsenten nimeämisestä 26 päivän tammikuuta 2006 ja 25 päivän tammikuuta 2010 väliseksi kaudeksi (1).

               (2)

               Alueiden komiteassa on vapautunut yksi jäsenen paikka Franciszek WOŁODŹKOn toimikauden päätyttyä. Alueiden komiteassa on vapautunut yksi jäsenen paikka toimikauden päätyttyä Ludwik Kajetan WĘGRZYNin toimikauden muuttumisen seurauksena. Yksi varajäsenen paikka on vapautunut Marek TROMBSKIn toimikauden päätyttyä,

         ON PÄÄTTÄNYT SEURAAVAA:
   1 artikla
   Nimetään alueiden komiteaan jäljellä olevaksi toimikaudeksi eli 25 päivän tammikuuta 2010:

               a)

               jäseniksi:

                           —

                           Jacek CZERNIAK, przewodniczący Sejmiku Województwa lubelskiego (Lublinin voivodikunnan valtuuston puheenjohtaja),

                           —

                           Bogusław ŚMIGIELSKI, marszałek województwa śląskiego (Silesian voivodikunnan johtaja),

                     ja

               b)

               varajäseneksi:

                           —

                           Dariusz WRÓBEL, burmistrz Opola Lubelskiego (Lublinissa sijaitsevan Opolen kaupungin pormestari).

         2 artikla
   Tämä päätös tulee voimaan päivänä, jona se tehdään.

      Tehty Brysselissä 8 päivänä heinäkuuta 2008.

            Neuvoston puolesta

            Puheenjohtaja

         C. LAGARDE

      (1)  EUVL L 56, 25.2.2006, s. 75.


title: 2008/840/EY: Komission päätös, tehty 7 päivänä marraskuuta 2008 , hätätoimenpiteistä Anoplophora chinensis (Forster) -organismin yhteisöön kulkeutumisen ja siellä leviämisen estämiseksi (tiedoksiannettu numerolla K(2008) 6631)

text:
               11.11.2008

               FI

               Euroopan unionin virallinen lehti

               L 300/36

      KOMISSION PÄÄTÖS,
   tehty 7 päivänä marraskuuta 2008,
   hätätoimenpiteistä Anoplophora chinensis (Forster) -organismin yhteisöön kulkeutumisen ja siellä leviämisen estämiseksi
   (tiedoksiannettu numerolla K(2008) 6631)
   (2008/840/EY)
   EUROOPAN YHTEISÖJEN KOMISSIO, joka
   ottaa huomioon Euroopan yhteisön perustamissopimuksen,
   ottaa huomioon kasveille ja kasvituotteille haitallisten organismien yhteisöön kulkeutumisen ja siellä leviämisen estämiseen liittyvistä suojatoimenpiteistä 8 päivänä toukokuuta 2000 annetun neuvoston direktiivin 2000/29/EY (1) ja erityisesti sen 16 artiklan 3 kohdan kolmannen virkkeen
   sekä katsoo seuraavaa:

               (1)

               Direktiivin 2000/29/EY liitteessä I olevan A osan I jaksossa olevassa luettelossa mainitaan Anoplophora malasiaca (Forster) ja Anoplophora chinensis (Thomson). Tuoreissa tutkimuksissa on käynyt ilmi, että nuo kaksi nimitystä tarkoittavat itse asiassa yhtä ainoaa haitallisen organismin lajia. Tässä päätöksessä on näin ollen asianmukaista käyttää yhtä ainoaa tarkistettua tieteellistä nimitystä Anoplophora chinensis (Forster) organismeista, joista käytetään kyseisessä liitteessä nimityksiä Anoplophora malasiaca (Forster) ja Anoplophora chinensis (Thomson).

               (2)

               Direktiivin 2000/29/EY mukaan jäsenvaltio, joka katsoo kyseisen direktiivin liitteeseen I tai II kuuluvan tai kuulumattoman haitallisen organismin olevan vaarassa kulkeutua alueelleen tai levitä siellä, voi toteuttaa kyseiseltä vaaralta suojautumiseen tarvittavia väliaikaisia lisätoimenpiteitä.

               (3)

               Koska Anoplophora chinensis (Forster) -organismia esiintyy Lombardian alueella Italiassa useissa isäntäkasveissa, Italia ilmoitti 23 päivänä marraskuuta 2007 komissiolle ja muille jäsenvaltioille toteuttaneensa 9 päivänä marraskuuta 2007 lisätoimenpiteitä estääkseen sen, että kyseistä organismia saapuu sen alueelle lisää ja leviää siellä.

               (4)

               Koska Anoplophora chinensis (Forster) -organismia on löytynyt useista isäntäkasveista Alankomaissa, komissiolle ja muille jäsenvaltioille ilmoitettiin 21 päivänä tammikuuta 2008 tämän organismin hävittämiseksi Alankomaissa toteutetuista toimenpiteistä.

               (5)

                  Anoplophora chinensis (Forster) -organismia on vastikään löydetty useista lähetyksistä, jotka ovat sisältäneet kolmansista maista peräisin olevia istutettaviksi tarkoitettuja Acer-lajien kasveja. Tällä hetkellä kolmansista maista tai yhteisöstä peräisin olevia Acer-lajien kasveja tai muita taudille altteimpiin isäntäkasveihin kuuluvia kasveja eivät koske mitkään erityiset vaatimukset tämän haitallisen organismin osalta.

               (6)

               Alankomaat julkaisi vuonna 2008 Anoplophora chinensis (Forster) organismia koskevan tuholaisriskianalyysin, jossa todettiin, että organismin pysyvä asettuminen yhteisöön on erittäin todennäköistä ja että useille isäntäkasveille voi aiheutua huomattavaa taloudellista vahinkoa.

               (7)

               Sen vuoksi on tarpeen toteuttaa hätätoimenpiteet Anoplophora chinensis (Forster) -organismin yhteisöön kulkeutumisen ja siellä leviämisen estämiseksi. Toimenpiteitä olisi sovellettava mitä tahansa alkuperää oleviin kasveihin, jäljempänä ’mainitut kasvit’, joiden tiedetään olevan Anoplophora chinensis (Forster) -organismin isäntäkasveja ja joiden saastuntariski on suurin.

               (8)

               Olisi määriteltävä toimenpiteet mainittujen kasvien tuontia varten niiden kolmansissa maissa tapahtuvan tuotannon ja yhteisöön saapumisen yhteydessä tehtävien tarkastusten osalta. Lisäksi olisi määriteltävät toimenpiteet sellaisilta yhteisön alueilta peräisin olevien mainittujen kasvien tuotantoa, siirtämistä ja valvontaa varten, joilla Anoplophora chinensis (Forster) -organismin esiintyminen on vahvistettu.

               (9)

               Olisi vahvistettava yksityiskohtaiset toimenpiteet niillä yhteisön alueilla, joilla Anoplophora chinensis (Forster) -organismin esiintyminen on vahvistettu, eli saastuneilla vyöhykkeillä. Noilla vyöhykkeillä olisi sovellettava asianmukaisia toimenpiteitä organismin hävittämiseksi ja sen esiintymisen seuraamiseksi tiiviisti. Näitä alueita ympäröivillä alueilla eli puskurivyöhykkeillä olisi tiiviisti seurattava organismin esiintymistä. Jos organismia havaitaan yhteisössä sijaitsevalla alueella ensimmäisen kerran, kyseisen puskurivyöhykkeen kokoa voitaisiin pienentää rajallisen leviämisriskin ottamiseksi paremmin huomioon.

               (10)

               Kaikissa jäsenvaltioissa olisi tutkittava isäntäkasveista sitä, esiintyykö niissä Anoplophora chinensis (Forster) -organismia vai onko se edelleen pysynyt poissa.

               (11)

               Toimenpiteitä on aiheellista tarkastella uudelleen 31 päivään toukokuuta 2009 mennessä ottaen huomioon se, miten yhden kasvukauden jälkeen on saatavilla jäsenvaltioiden hätätoimenpiteiden nojalla maahantuoduille ja yhteisössä siirretyille mainituille kasveille suorittamien virallisten tutkimusten ja tarkastusten tuloksia.

               (12)

               Jäsenvaltioiden olisi tarvittaessa mukautettava lainsäädäntöään tämän päätöksen mukaiseksi.

               (13)

               Tässä päätöksessä säädetyt toimenpiteet ovat pysyvän kasvinsuojelukomitean lausunnon mukaiset,

         ON TEHNYT TÄMÄN PÄÄTÖKSEN:
   1 artikla
   Määritelmät
   Tässä päätöksessä sovelletaan seuraavia määritelmiä:

               a)

               ’mainituilla kasveilla’ tarkoitetaan seuraavia istutettaviksi tarkoitettuja kasveja: Acer spp., Aesculus hippocastanum, Alnus spp., Betula spp., Carpinus spp., Citrus spp., Corylus spp., Cotoneaster spp., Fagus spp., Lagerstroemia spp., Malus spp., Platanus spp., Populus spp., Prunus spp., Pyrus spp., Salix spp. ja Ulmus spp., siemeniä lukuun ottamatta;

               b)

               ’tuotantopaikalla’ tarkoitetaan tuotantopaikkaa siten kuin se määritellään FAO:n kasvinsuojelutoimenpiteitä koskevassa kansainvälisessä standardissa nro 5 (2).

         2 artikla
   Mainittujen kasvien tuonti
   Sellaisista kolmansista maista, joissa Anoplophora chinensis (Forster) -organismia tiedetään esiintyvän, maahantuotuja mainittuja kasveja saa tuoda yhteisöön vain, jos

               a)

               ne ovat liitteessä I olevan I jakson 1 kohdassa vahvistettujen erityisten tuontivaatimusten mukaisia;

               b)

               vastuussa oleva virallinen elin tarkastaa yhteisöön tuonnin yhteydessä tämän päätöksen liitteessä I olevan I jakson 2 kohdan mukaisesti, esiintyykö niissä Anoplophora chinensis (Forster) -organismia, sanotun kuitenkaan rajoittamatta direktiivin 2000/29/EY 13 a artiklan 1 kohdan soveltamista, eikä merkkejä kyseisestä organismista löydy.

         3 artikla
   Mainittujen kasvien siirtäminen yhteisössä
   Mainittuja kasveja, jotka ovat peräisin 5 artiklan mukaisesti yhteisöön perustetuilta rajatuilta alueilta, saa siirtää yhteisössä ainoastaan, jos ne täyttävät liitteessä I olevan II jakson 1 kohdassa asetetut edellytykset.
   Mainittuja kasveja, jotka on tuotu 2 artiklan mukaisesti kolmansista maista, joissa tiedetään esiintyvän Anoplophora chinensis (Forster) -organismia, saa siirtää yhteisössä ainoastaan, jos ne täyttävät liitteessä I olevan II jakson 2 kohdassa asetetut edellytykset.
   4 artikla
   Tutkimukset
   Jäsenvaltioiden on tehtävä vuosittain alueellaan virallisia tutkimuksia Anoplophora chinensis (Forster) -organismin esiintymisen varalta tai saadakseen näyttöä organismin aiheuttamasta isäntäkasvien saastumisesta alueellaan.
   Tutkimusten tulokset ja tämän päätöksen 5 artiklassa tarkoitettujen rajattujen alueiden luettelo ja määrittely on annettava tiedoksi komissiolle ja muille jäsenvaltioille vuosittain 30 päivään huhtikuuta mennessä, sanotun kuitenkaan rajoittamatta direktiivin 2000/29/EY 16 artiklan 1 kohdan soveltamista.
   5 artikla
   Rajatut alueet
   Kun 4 artiklassa tarkoitettujen tutkimusten tulokset vahvistavat Anoplophora chinensis (Forster) -organismin esiintymisen alueella tai kyseisen organismin esiintymisestä saadaan näyttöä muulla tavoin, jäsenvaltioiden on liitteessä II olevan 1 jakson mukaisesti määritettävä rajatut alueet, joiden on muodostuttava saastuneesta vyöhykkeestä ja puskurivyöhykkeestä.
   Jäsenvaltioiden on toteutettava virallisia toimenpiteitä rajatuilla alueilla liitteessä II olevan 2 jakson mukaisesti.
   6 artikla
   Direktiivin noudattaminen
   Jäsenvaltioiden on toteutettava kaikki tarvittavat toimenpiteet päätöksen noudattamiseksi ja tarvittaessa mukautettava Anoplophora chinensis (Forster) -organismin kulkeutumiselta ja leviämiseltä suojautumista varten vahvistamansa toimenpiteet tämän päätöksen mukaisiksi. Jäsenvaltioiden on välittömästi tiedotettava näistä toimenpiteistä komissiolle.
   7 artikla
   Uudelleentarkastelu
   Tätä päätöstä on tarkasteltava uudelleen viimeistään 31 päivänä toukokuuta 2009.
   8 artikla
   Osoitus
   Tämä päätös on osoitettu kaikille jäsenvaltioille.

      Tehty Brysselissä 7 päivänä marraskuuta 2008.

            Komission puolesta

         Androulla VASSILIOU

            Komission jäsen

      (1)  EYVL L 169, 10.7.2000, s. 1.

      (2)  Glossary of Phytosanitary Terms – Reference Standard ISPM No. 5. Kansainvälisen kasvinsuojeluyleissopimuksen sihteeristö, Rooma.

      LIITE I
      2 JA 3 ARTIKLASSA TARKOITETUT HÄTÄTOIMENPITEET
      I   Tuontia koskevat erityisvaatimukset

                  (1)

                  Rajoittamatta direktiivin 2000/29/EY liitteessä III olevassa A osassa (9, 16, 18) ja liitteessä IV olevan A osan I jaksossa (14, 15, 17, 18, 19.2, 20, 22.1, 22.2, 23.1, 23.2, 32.1, 32.3, 33, 34, 36.1, 39, 40, 43, 44, 46) olevien säännösten soveltamista, sellaisista kolmansista maista peräisin olevien mainittujen kasvien, joissa Anoplophora chinensis (Forster) -organismia tiedetään esiintyvän, mukana on oltava kyseisen direktiivin 13 artiklan 1 kohdassa tarkoitettu todistus, jonka kohdassa ”lisäilmoitus” todetaan, että

                              a)

                              kasvit on kasvatettu yhtäjaksoisesti tuotantopaikassa, jonka alkuperämaan kansallinen kasvinsuojeluelin on vahvistanut kasvintuhoojista vapaaksi asiaankuuluvien kasvinsuojelutoimenpiteitä koskevien kansainvälisten standardien mukaisesti. Kohdassa ”alkuperäpaikka” ilmoitetaan kasvintuhoojista vapaan alueen nimi; tai

                              b)

                              kasvit on kasvatettu vähintään kahden vuoden ajan ennen vientiä tuotantopaikassa, joka on vahvistettu Anoplophora chinensis (Forster) -organismista vapaaksi kasvinsuojelutoimenpiteitä koskevien kansainvälisten standardien mukaisesti ja

                                          i)

                                          joka on alkuperämaan kansallisen kasvinsuojeluelimen rekisteröimä ja valvoma; ja

                                          ii)

                                          jossa on vuosittain tehty kaksi virallista tarkastusta asianmukaisina ajankohtina Anoplophora chinensis (Forster) -organismin merkkien varalta, eikä organismista ole havaittu mitään merkkejä; ja

                                          iii)

                                          jossa kasvit on kasvatettu paikassa,

                                                      —

                                                      joka on fyysisesti täysin suojattu Anoplophora chinensis (Forster) -organismin kulkeutumiselta tai

                                                      —

                                                      jossa sovelletaan asianmukaisia ennaltaehkäiseviä käsittelyjä ja jonka ympärillä on vähintään kahden kilometrin säteelle ulottuva puskurivyöhyke, jolla tehdään vuosittain asianmukaisina ajankohtina virallisia tutkimuksia Anoplophora chinensis (Forster) -organismin esiintymisen tai merkkien varalta. Jos löytyy merkkejä Anoplophora chinensis (Forster) -organismista, toteutetaan välittömästi hävittämistoimenpiteitä puskurivyöhykkeen kasvintuhoojista vapaan aseman palauttamiseksi; ja

                                          iv)

                                          jossa välittömästi ennen vientiä kasvilähetyksille tehdään virallisesti huolellinen tarkastus Anoplophora chinensis (Forster) -organismin esiintymisen varalta; tämä koskee erityisesti kasvien juuria ja varsia. Tämän tarkastuksen olisi tarpeen mukaan sisällettävä destruktiivinen näytteenottomenetelmä.

                  (2)

                  Edellä olevan 1 kohdan mukaisesti tuodut mainitut kasvit on tarkastettava huolellisesti maahantulopaikassa tai määräpaikassa, jotka on vahvistettu komission direktiivin 2004/103/EY (1) mukaisesti. Käytetyillä tarkastusmenetelmillä on varmistettava, että kaikki merkit Anoplophora chinensis (Forster) -organismista havaitaan erityisesti kasvien juurissa ja varsissa. Tämän tarkastuksen olisi tarpeen mukaan sisällettävä destruktiivinen näytteenottomenetelmä.

            II   Siirtoja koskevat edellytykset

                  (1)

                  Yhteisössä sijaitsevilta rajatuilta alueilta peräisin olevia mainittuja kasveja saa siirtää yhteisössä ainoastaan, jos niiden mukana on komission direktiivin 92/105/ETY (2) mukaisesti laadittu ja myönnetty kasvipassi ja jos niitä on kasvatettu vähintään kahden vuoden ajan ennen siirtämistä tuotantopaikassa,

                              i)

                              joka on rekisteröity komission direktiivin 92/90/ETY (3) mukaisesti; ja

                              ii)

                              jossa on vuosittain tehty kaksi virallista huolellista tarkastusta asianmukaisina ajankohtina Anoplophora chinensis (Forster) -organismin varalta, eikä organismista ole havaittu mitään merkkejä; tämän tarkastuksen olisi tarpeen mukaan sisällettävä destruktiivinen näytteenottomenetelmä, ja

                              iii)

                              jossa kasvit on sijoitettu paikkaan,

                                          —

                                          joka on fyysisesti täysin suojattu Anoplophora chinensis (Forster) -organismin kulkeutumiselta; tai

                                          —

                                          jossa sovelletaan asianmukaisia ennaltaehkäiseviä käsittelyjä ja jonka ympärillä on vähintään kahden kilometrin säteelle saastuneen vyöhykkeen rajojen ulkopuolelle ulottuva puskurivyöhyke, jolla tehdään vuosittain asianmukaisina ajankohtina virallisia tutkimuksia Anoplophora chinensis (Forster) -organismin esiintymisen tai merkkien varalta. Jos löytyy merkkejä Anoplophora chinensis (Forster) -organismista, toteutetaan välittömästi hävittämistoimenpiteitä puskurivyöhykkeen kasvintuhoojista vapaan aseman palauttamiseksi.

                  (2)

                  Sellaisista kolmansista maista tuotuja mainittuja kasveja, joissa Anoplophora chinensis (Forster) -organismia tiedetään esiintyvän I jakson mukaisesti, saa siirtää yhteisössä ainoastaan, jos niiden mukana on 1 kohdassa tarkoitettu kasvipassi.

         (1)  EUVL L 313, 12.10.2004, s. 16.

         (2)  EYVL L 4, 8.1.1993, s. 22.

         (3)  EYVL L 344, 26.11.1992, s. 38.

      LIITE II
      5 ARTIKLASSA TARKOITETUT HÄTÄTOIMENPITEET
      1.   Rajattujen alueiden muodostaminen

                  a)

                  Tämän päätöksen 5 artiklassa tarkoitettujen rajattujen alueiden on muodostuttava seuraavista osista:

                              i)

                              saastunut vyöhyke, jolla Anoplophora chinensis (Forster) -organismin esiintyminen on vahvistettu ja johon sisältyvät kaikki kasvit, joissa on Anoplophora chinensis (Forster) -organismin aiheuttamia oireita, sekä tarvittaessa kaikki samaan istutuserään kuuluvat kasvit,

                              ii)

                              puskurivyöhyke, jonka raja ulottuu vähintään kaksi kilometriä saastuneen vyöhykkeen rajaa edemmäs.

                  b)

                  Edellä a alakohdassa tarkoitettujen vyöhykkeiden täsmällisen määrittelyn on perustuttava luotettaviin tieteellisiin periaatteisiin, Anoplophora chinensis (Forster) -organismin biologiaan, saastumisasteeseen, mainittujen kasvien levinneisyyteen kyseisellä alueella sekä näyttöön haitallisen organismin asettumisesta. Jos organismia havaitaan alueella ensimmäisen kerran – ja kun on tehty määrittelytutkimus – puskurivyöhykettä voidaan pienentää siten, että se ulottuu kuitenkin vähintään kilometrin etäisyydelle saastuneen vyöhykkeen rajan ulkopuolella.

                  c)

                  Jos Anoplophora chinensis (Forster) -organismin esiintyminen varmistuu saastuneen vyöhykkeen ulkopuolella, rajattujen alueiden määrittelyä on muutettava vastaavasti tai on välittömästi toteutettava hävittämistoimenpiteitä puskurivyöhykkeen kasvintuhoojista vapaan aseman palauttamiseksi.

                  d)

                  Jos Anoplophora chinensis (Forster) -organismia ei 2 kohdan b alakohdassa tarkoitettujen vuositutkimusten perusteella havaita rajatulla alueella neljän vuoden aikana, alue lakkaa olemasta eikä 2 kohdassa tarkoitettuja toimenpiteitä enää sovelleta.

            2.   Toimenpiteet rajatuilla alueilla
      Rajatuilla alueilla toteutettaviin 5 artiklassa tarkoitettuihin virallisiin toimenpiteisiin on sisällyttävä vähintään seuraavaa:

                  a)

                  saastuneella vyöhykkeellä vuosittain ennen 30 päivää huhtikuuta asianmukaiset Anoplophora chinensis (Forster) -organismin hävittämiseen tähtäävät toimenpiteet, mukaan luettuina saastuneiden kasvien ja niiden kasvien hakkuu ja hävittäminen, joissa on merkkejä Anoplophora chinensis (Forster) -organismista, juuret mukaan luettuina;

                  b)

                  saastuneella vyöhykkeellä ja puskurivyöhykkeellä asianmukaisina ajankohtina tiivis Anoplophora chinensis (Forster) -organismin esiintymisen seuranta vuosittain organismin isäntäkasveille tehdyissä tarkastuksissa.


title: 2006/831/EY: Euroopan parlamentin päätös, tehty 27 päivänä huhtikuuta 2006 , Euroopan ympäristökeskuksen varainhoitovuoden 2004 tilien päättämisestä

text:
               6.12.2006

               FI

               Euroopan unionin virallinen lehti

               L 340/91

         EUROOPAN PARLAMENTIN PÄÄTÖS,
   tehty 27 päivänä huhtikuuta 2006,
   Euroopan ympäristökeskuksen varainhoitovuoden 2004 tilien päättämisestä
   (2006/831/EY)
   EUROOPAN PARLAMENTTI, joka

               —

               ottaa huomioon Euroopan ympäristökeskuksen lopullisen tilinpäätöksen varainhoitovuodelta 2004 (1),

               —

               ottaa huomioon tilintarkastustuomioistuimen kertomuksen Euroopan ympäristökeskuksen tilinpäätöksestä varainhoitovuodelta 2004 sekä keskuksen vastaukset (2),

               —

               ottaa huomioon neuvoston 14. maaliskuuta 2006 antaman suosituksen (5972/2006 — C6-0093/2006),

               —

               ottaa huomioon EY:n perustamissopimuksen ja erityisesti sen 276 artiklan,

               —

               ottaa huomioon Euroopan yhteisöjen yleiseen talousarvioon sovellettavasta varainhoitoasetuksesta 25. kesäkuuta 2002 annetun neuvoston asetuksen (EY, Euratom) N:o 1605/2002 (3) ja erityisesti sen 185 artiklan,

               —

               ottaa huomioon Euroopan ympäristökeskuksen sekä ympäristöä koskevan Euroopan tieto- ja seurantaverkoston perustamisesta 7. toukokuuta 1990 annetun neuvoston asetuksen (ETY) N:o 1210/90 (4) ja erityisesti sen 13 artiklan,

               —

               ottaa huomioon Euroopan yhteisöjen yleiseen talousarvioon sovellettavasta varainhoitoasetuksesta annetun neuvoston asetuksen (EY, Euratom) N:o 1605/2002 185 artiklassa tarkoitettuja elimiä koskevasta varainhoidon puiteasetuksesta 19. marraskuuta 2002 annetun komission asetuksen (EY, Euratom) N:o 2343/2002 (5) ja erityisesti sen 94 artiklan,

               —

               ottaa huomioon työjärjestyksen 71 artiklan ja liitteen V,

               —

               ottaa huomioon talousarvion valvontavaliokunnan mietinnön ja ympäristön, kansanterveyden ja elintarvikkeiden turvallisuuden valiokunnan lausunnon (A6-0098/2006),

               1.

               panee merkille seuraavat määrät Euroopan ympäristökeskuksen tileillä varainhoitovuosina 2004 ja 2003:
               Tulostili varainhoitovuosilta 2004 ja 2003

                           (1000 euroa)

                           2004

                           2003

                           Tulot

                           EU:n tuki

                           28 658

                           28 723

                           Tuet

                           1 998

                           1 080

                           Pankkikorot

                           128

                           89

                              Tulot yhteensä (A)

                              30 784

                              29 891

                           Menot

                           Osaston 1 menot yhteensä

                           Maksut

                           12 447

                           11 123

                           Maksut — Tuet

                           2

                           Siirretyt määrärahat

                           435

                           315

                           Siirretyt määrärahat — Tuet

                           66

                           Osaston 2 menot yhteensä

                           Maksut (6)

                           3 451

                           2 447

                           Siirretyt määrärahat

                           394

                           395

                           Osaston 3 menot yhteensä

                           Maksut

                           9 534

                           5 997

                           Maksut — Tuet

                           14

                           Siirretyt määrärahat

                           4 845

                           7 008

                           Siirretyt määrärahat — Tuet

                           2 419

                              Menot yhteensä (B)

                              33 606

                              27 284

                              Vuoden nettotulos (A — B)

                              - 2 822

                              2 607

                           Siirretyt ja peruuntuneet määrärahat

                           508

                           295

                           Siirretyt ja peruuntuneet palautukset

                           0

                           36

                           Edelliseltä varainhoitovuodelta siirretty saldo

                           - 4 190

                           - 7 427

                           Peruuntuneet tuet

                           98

                           322

                           Kurssierot

                           3

                           - 4

                           Edellisen varainhoitovuoden siirtovelat ja siirtosaamiset

                           43

                           - 18

                              Siirretty saldo

                              - 6 360

                              - 4 190

                              HUOM. Kokonaismäärissä voi olla pyöristämisestä johtuvia eroja.

               2.

               hyväksyy Euroopan ympäristökeskuksen varainhoitovuoden 2004 tilien päättämisen;

               3.

               kehottaa puhemiestä välittämään tämän päätöksen Euroopan ympäristökeskuksen toiminnanjohtajalle, neuvostolle, komissiolle ja tilintarkastustuomioistuimelle sekä huolehtimaan sen julkaisemisesta Euroopan unionin virallisessa lehdessä (L-sarja).

            Puhemies

         Josep BORRELL FONTELLES

            Pääsihteeri

         Julian PRIESTLEY

      (1)  EUVL C 269, 28.10.2005, s. 13.

      (2)  EUVL C 332, 28.12.2005, s. 37.

      (3)  EYVL L 248, 16.9.2002, s. 1.

      (4)  EYVL L 120, 11.5.1990, s. 1, asetus sellaisena kuin se on viimeksi muutettuna asetuksella (EY) N:o 1641/2003 (EUVL L 245, 29.9.2003, s. 1)

      (5)  EYVL L 357, 31.12.2002, s. 72, asetus sellaisena kuin se on muutettuna asetuksella (EY, Euratom) N:o 1261/2005 (EUVL L 201, 2.8.2005, s. 3).

      (6)  Sisältää905 823 euron omaisuusverot, jotka on maksettu Tanskan valtiolle. Ympäristökeskus katsoo, että kyseinen määrä olisi palautettava. Asiasta neuvotellaan parhaillaan Tanskan hallituksen kanssa.HUOM. Kokonaismäärissä voi olla pyöristämisestä johtuvia eroja.

      HUOM. Kokonaismäärissä voi olla pyöristämisestä johtuvia eroja.
    ---documentbreak---

               6.12.2006

               FI

               Euroopan unionin virallinen lehti

               L 340/93

         EUROOPAN PARLAMENTIN PÄÄTÖSLAUSELMA,
   joka sisältää huomautukset, jotka ovat erottamaton osa päätöstä vastuuvapauden myöntämisestä Euroopan ympäristökeskuksen talousarvion toteuttamisesta varainhoitovuonna 2004
   EUROOPAN PARLAMENTTI, joka

               —

               ottaa huomioon Euroopan ympäristökeskuksen lopullisen tilinpäätöksen varainhoitovuodelta 2004 (1),

               —

               ottaa huomioon tilintarkastustuomioistuimen kertomuksen Euroopan ympäristökeskuksen tilinpäätöksestä varainhoitovuodelta 2004 sekä keskuksen vastaukset (2),

               —

               ottaa huomioon neuvoston 14. maaliskuuta 2006 antaman suosituksen (5972/2006 — C6-0093/2006),

               —

               ottaa huomioon EY:n perustamissopimuksen ja erityisesti sen 276 artiklan,

               —

               ottaa huomioon Euroopan yhteisöjen yleiseen talousarvioon sovellettavasta varainhoitoasetuksesta 25. kesäkuuta 2002 annetun neuvoston asetuksen (EY, Euratom) N:o 1605/2002 (3) ja erityisesti sen 185 artiklan,

               —

               ottaa huomioon Euroopan ympäristökeskuksen sekä ympäristöä koskevan Euroopan tieto- ja seurantaverkoston perustamisesta 7. toukokuuta 1990 annetun neuvoston asetuksen (ETY) N:o 1210/90 (4) ja erityisesti sen 13 artiklan,

               —

               ottaa huomioon Euroopan yhteisöjen yleiseen talousarvioon sovellettavasta varainhoitoasetuksesta annetun neuvoston asetuksen (EY, Euratom) N:o 1605/2002 185 artiklassa tarkoitettuja elimiä koskevasta varainhoidon puiteasetuksesta. 19. marraskuuta 2002 annetun komission asetuksen (EY, Euratom) N:o 2343/2002 (5) ja erityisesti sen 94 artiklan,

               —

               ottaa huomioon työjärjestyksen 71 artiklan ja liitteen V,

               —

               ottaa huomioon talousarvion valvontavaliokunnan mietinnön ja ympäristön, kansanterveyden ja elintarvikkeiden turvallisuuden valiokunnan lausunnon (A6-0098/2006),

               A.

               ottaa huomioon, että tilintarkastustuomioistuin totesi saaneensa riittävän varmuuden siitä, että 31. joulukuuta 2004 päättyneen varainhoitovuoden tilinpäätös on luotettava ja tilinpäätöksen perustana olevat toimet ovat kaiken kaikkiaan lailliset ja asianmukaiset,

               B.

               ottaa huomioon, että tilintarkastustuomioistuin ilmoittaa saaneensa kaikilta erillisvirastoilta riittävän varmuuden mutta on ilmaissut varainhoitovuotta 2004 koskevat selkeät varaumat Euroopan jälleenrakennusviraston, Euroopan ammatillisen koulutuksen kehittämiskeskuksen, Euroopan koulutussäätiön, Euroopan rasismin ja muukalaisvihan seurantakeskuksen ja Euroopan elintarviketurvallisuusviranomaisen osalta,

               1.

               muistuttaa, että varainhoitoasetuksen 185 artiklan mukaan parlamentti myöntää talousarvion toteuttamista koskevan vastuuvapauden sellaisille yhteisöjen perustamille elimille, joilla on oikeushenkilöllisyys ja jotka todellisuudessa saavat talousarviosta suoritettavaa avustusta; panee kuitenkin merkille, että kyseisistä elimistä kaikki eivät saa rahoitustaan, täysin tai edes osaksi, talousarviosta suoritettavasta avustuksesta; korostaa, että päätös vastuuvapauden myöntämisestä koskee näin ollen rahoitusta, jota nämä elimet saavat niin talousarviosta kuin sen ulkopuoleltakin; katsoo, ettei ole hyväksyttävää, että osa Euroopan unionin perustamista elimistä joutuu antamaan selvityksen menoistaan, jotka rahoitetaan muista lähteistä kuin talousarviosta saadusta avustuksesta, mutta elimet, jotka eivät saa talousarviosta suoritettavaa avustusta, eivät joudu tätä tekemään; vahvistaa periaatteen, jonka mukaan kaikkien yhteisön virastojen, saivatpa ne avustusta tai eivät, on saatava parlamentin myöntämä vastuuvapaus jopa siinä tapauksessa, että niiden perustamissäädöksen nojalla myös jokin muu viranomainen osallistuu vastuuvapauden myöntämiseen, ja tekee tästä johtopäätöksen, että kaikkia tämän periaatteen vastaisia säädöksiä on tarkistettava;

               2.

               pitää erittäin hyödyllisenä tilintarkastustuomioistuimen kertomuksen taulukkoa 1, joka otettiin käyttöön ensimmäisen kerran vuoden 2003 vastuuvapauden myöntämisen yhteydessä ja jossa esitetään tiivistetysti viraston toimivalta ja vastuualueet, hallinto, varat, toiminta ja viraston tarjoamat palvelut; panee merkille, että taulukossa 1 esitetyt tiedot ovat peräisin virastolta; kehottaa tilintarkastustuomioistuinta tarkastamaan taulukon 1 sisällön;

               3.

               vaatii, että erillisvirastojen on paitsi käytettävä varojaan asianmukaisesti myös pyrittävä käyttämään varansa mahdollisimman tehokkaasti; kehottaa tilintarkastustuomioistuinta harkitsemaan mahdollisuutta tarkastella erillisvirastoja koskevissa erityisvuosikertomuksissaan myös tuloksellisuutta ja tavoitteiden saavuttamista; korostaa tässä yhteydessä ja vastuuvapauden myöntämisestä varainhoitovuodelta 2003 antamiensa päätöslauselmien mukaisesti, että on kiinnitettävä huomiota seuraaviin seikkoihin: erillisvirastojen on vältettävä mahdollisuuksien mukaan päällekkäisyyksiä, ja on selvennettävä toimenpiteitä, joilla parannetaan avoimuutta ja yleisölle tiedottamista, sekä positiiviset yhteisön toimet rekrytoinnissa, koulutuksessa ja vastuun jakamisessa kaikilla tasoilla;

               4.

               toteaa, että erillisvirastojen julkisuuskuva ja tiedotusvälineiden niistä esittämä arvostelu eivät aina ole myönteisiä ja että monien erillisvirastojen kielteinen julkisuuskuva on aiheeton; korostaa, että Euroopan unionin kansalaisille olisi näin ollen tiedotettava erillisvirastojen olemassaolon oikeutuksesta ja niiden saavuttamista tuloksista niin usein kuin se on tarpeellista sekä asianmukaisin keinoin; kehottaa komissiota puuttumaan asiaan keinoin, jotka se katsoo tarpeellisiksi;

               5.

               toteaa, että Euroopan unionin laajentuminen vuonna 2004 on vaikuttanut monin tavoin erillisvirastojen rakenteisiin ja toimintatapoihin ja että tämä ilmenee monien erillisvirastojen toimintakertomuksista erityisesti virastojen hallintohenkilöstön määrän lisääntymisenä; kehottaa komissiota analysoimaan kohdattuja tai oletettuja vaikeuksia ja suosittelemaan tarvittavaa sääntelyn mukauttamista;

               6.

               toteaa, että komissio on sitoutunut yhdenmukaistamaan pääosastojensa toimintakertomusten esittämistavan; toivoo, että yhteisöjen erillisvirastojen sisällöltään erittäin vaihtelevien toimintakertomusten osalta omaksuttaisiin vastaava lähestymistapa; pyytää komissiota täsmentämään erillisvirastoille toimintaa koskevat tiedot ja indikaattorit, joiden ilmoittaminen on pakollista;

               7.

               panee merkille tilintarkastustuomioistuimen havainnon, että vuoden 2004 määrärahojen ylijäämä oli sidottu vuonna 2005 toteutettavia toimintoja varten ja että henkilöstömenoihin liittyviä määrärahoja oli siirretty seuraavaan vuoteen; vaatii keskusta noudattamaan varainhoitoasetuksessa määriteltyä talousarvion vuotuisuusperiaatetta ja henkilöstömenoihin liittyvien määrärahojen siirron kieltävää sääntöä, jotta budjettivallan käyttäjän laatimat talousarviot voidaan panna täytäntöön luotettavasti ja avoimesti;

               8.

               panee merkille tilintarkastustuomioistuimen omaisuusluetteloiden laatimista tarkastaessaan toteamat laiminlyönnit ja tarkistukseen liittyvät puutteet; kehottaa keskusta korjaamaan kyseiset puutteet viipymättä;

               9.

               suhtautuu myönteisesti keskuksen vakuutukseen, että tilintarkastustuomioistuimen toteamat sopimusten muutoksia koskevat ongelmat korjataan;

               10.

               tukee keskuksen pyrkimyksiä saada palautusta Kööpenhaminan kaupungille perusteettomasti maksetuista veroista;

               11.

               on tyytyväinen vuoden 2004 talousarvion toteuttamiseen;

               12.

               katsoo, että Euroopan ympäristökeskus on tärkeän ympäristötiedon lähde kaikille EU:n toimielimille ja kaikessa EU:n toiminnassa; panee tyytyväisenä merkille, että keskus on kyennyt muokkaamaan monimutkaista tietoa käyttäjäystävällisemmäksi ja tiedottamaan päätelmistään yleisölle; onnittelee keskusta sen toimivasta Internet-sivustosta;

               13.

               rohkaisee keskusta jatkamaan ponnistelujaan tiedotusmenetelmien kehittämiseksi edelleen, jotta sen tulokset tulisivat laajemmin median tietoisuuteen ja jotta se tarjoaisi aineistoa julkiseen keskusteluun tärkeistä ympäristönäkökohdista, kuten ilmastonmuutoksesta;

               14.

               tähdentää, että ympäristöohjelmien vaikutusta on usein heikentänyt se, että muiden yhteisön toimintojen ympäristövaikutuksia ei ole arvioitu; kehottaa Euroopan ympäristökeskusta kehittämään enemmän toimintaansa ympäristövaikutusten arvioinnin alalla;

               15.

               korostaa Euroopan ympäristökeskuksen tehtävää EU:n ympäristölainsäädännön täytäntöönpanon arvioinnissa;

               16.

               kehottaa komissiota auttamaan erillisvirastoja noudattamaan mahdollisimman tarkasti tulevalle vuodelle suunniteltua työohjelmaa, mikä mahdollistaa toiminnan asianmukaisen suunnittelun ja toteuttamisen, ja ennen kaikkea välttämään työmäärää koskevien merkittävien muutosten tekemistä viime hetkellä;

               17.

               pyytää komissiota parantamaan erillisvirastojen välistä synergiaa tehostamalla yhteistyötä, välttämällä päällekkäistä työtä ja korjaamalla puutteita, etenkin sellaisilla yhteisillä aloilla kuten koulutus, yhteisön toimintalinjojen toteutus kauttaaltaan, uusimpien hallintojärjestelmien käyttö ja moitteettomaan varainhoitoon liittyvien ongelmien ratkaiseminen.

      (1)  EUVL C 269, 28.10.2005, s. 13.

      (2)  EUVL C 332, 28.12.2005, s. 37.

      (3)  EYVL L 248, 16.9.2002, s. 1.

      (4)  EYVL L 120, 11.5.1990, s. 1, asetus sellaisena kuin se on viimeksi muutettuna asetuksella (EY) N:o 1641/2003 (EUVL L 245, 29.9.2003, s. 1)

      (5)  EYVL L 357, 31.12.2002, s. 72, asetus sellaisena kuin se on muutettuna asetuksella (EY, Euratom) N:o 1261/2005 (EUVL L 201, 2.8.2005, s. 3).


Avis juridique important

|

31995D0129

95/129/EY: Neuvoston päätös, tehty 27 päivänä maaliskuuta 1995, kumppanuutta ja kehitystä koskevan yhteistyösopimuksen tekemisestä Euroopan yhteisön ja Sri Lankan demokraattisen sosialistisen tasavallan kanssa

Virallinen lehti nro L 085 , 19/04/1995 s. 0032 - 0032

NEUVOSTON PÄÄTÖS,tehty 27 päivänä maaliskuuta 1995,kumppanuutta ja kehitystä koskevan yhteistyösopimuksen tekemisestä Euroopan yhteisön ja Sri Lankan demokraattisen sosialistisen tasavallan kanssa (95/129/EY) EUROOPAN UNIONIN NEUVOSTO, jokaottaa huomioon Euroopan yhteisön perustamissopimuksen ja erityisesti sen 113 ja 130 Y artiklan sekä 228 artiklan 2 kohdan ensimmäisen virkkeen ja 3 kohdan ensimmäisen alakohdan,ottaa huomioon komission ehdotuksen (1),ottaa huomioon Euroopan parlamentin lausunnon (2),sekä katsoo, ettäperustamissopimuksen 130 U artiklan nojalla yhteisön politiikka kehitysyhteistyön alalla edistää kehitysmaiden kestävää taloudellista ja sosiaalista kehitystä, niiden sopusointuista ja asteittaista yhdentymistä maailmantalouteen ja köyhyyden torjuntaa näissä maissa, jayhteisön tulisi hyväksyä näiden tavoitteidensa toteuttamiseksi ulkosuhteiden alalla tässä päätöksessä tarkoitettu sopimus,ON PÄÄTTÄNYT SEURAAVAA:1 artikla Hyväksytään yhteisön puolesta kumppanuutta ja kehitystä koskeva yhteistyösopimus Euroopan yhteisön ja Sri Lankan demokraattisen sosialistisen tasavallan kanssa.Sopimuksen teksti on liitetty tähän päätökseen (3).2 artikla Neuvoston puheenjohtaja tekee yhteisön puolesta sopimuksen 26 artiklassa määrätyn ilmoituksen.3 artikla Komissio edustaa yhteisöä jäsenvaltioiden edustajien avustamana sopimuksen 20 artiklassa tarkoitetussa sekakomiteassa.4 artikla Tämä päätös julkaistaan Euroopan yhteisöjen virallisessa lehdessä.Tehty Brysselissä 27 päivänä maaliskuuta 1995.Neuvoston puolestaM. GIRAUDPuheenjohtaja(1) EYVL N:o C 86, 23.3.1994, s. 5(2) EYVL N:o C 18, 23.1.1995(3) Sopimuksen 18 päivänä heinäkuuta 1994 allekirjoitettu teksti on todistusvoimainen ainoastaan englannin-, espanjan-, hollannin-, italian-, kreikan-, portugalin-, ranskan-, saksan-, tanskan- ja singaleesinkielisenä. Suomenkielinen käännös julkaistaan pian tiedoksi C-sarjassa.